**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Məhkəməsinə**

**(hakim \_\_\_\_\_\_\_\_\_\_ )**

**Cavabdeh:** \_\_\_\_\_\_\_\_\_\_\_ (adı,soyadı,ata adı)

**Ünvan:** \_\_\_\_\_\_\_\_\_\_\_\_\_\_\_

**Əlaqə telefonu**: \_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_Məhkəməsinin\_\_\_\_\_\_\_\_\_\_\_\_ saylı \_\_\_\_\_\_\_\_\_-ci il tarixli qərardadından**

**Şikayət**

\_\_\_\_\_\_\_\_\_\_\_ (Cavabdeh şəxsin faktiki yaşayış ünvanı) ünvanında yerləşən yaşayış sahəsi cavabdeh \_\_\_\_\_\_\_\_ (adı,soyadı,ata adı) (bundan sonra – cavabdeh) və iddiaçılar \_\_\_\_\_\_\_\_\_ (adı.soyadı,ata adı) (bundan sonra – iddiaçılar) paylı mülkiyyətindədir. Yaşayış sahəsinin \_\_ hissəsi iddiaçıya, yerdə qalan \_\_ hissəsi isə hər birinə \_\_ pay düşməklə \_ nəfər cavabdehə məxsusdur.

İddiaçılar \_\_\_\_\_\_\_\_\_\_ Məhkəməsinə iddia ərizəsi ilə müraciət edərək həmin yaşayış sahəsinin açıq hərracdan satılması və satış pulunun mülkiyyətçilər arasında paylara mütənasib bölünməsini xahiş edirlər (Mülki Məcəllə, maddə 220.6)

\_\_\_\_\_\_\_ -ci il tarixli ilk məhkəmə baxış iclasında cavabdeh məhkəməyə qarşılıqlı iddia ərizəsi təqdim edərək iddiaçıların ilkin iddiası rədd edilməsini və mübahisə predmeti olan yaşayış sahəsində iddiaçılara ayrı-ayrılıqda məxsus olan \_\_ paylarına mütənasib olmaqla onlara müəyyən məbləğdə kompensasiya ödənilməsi və bunun müqabilində onların həmin yaşayış sahəsindəki pay hüququnun itirilməsini xahiş etdi.

\_\_\_\_\_\_\_ -ci il tarixdə \_\_\_\_\_\_\_\_\_\_\_Məhkəməsi qarşılıqlı iddia ərizəsini icraata qəbul etmədi. Məhkəmə hesab edib ki, qarşılıqlı iddia ərizəsi vaxtında verilməyib. Buna görə də icraata qəbul edilməməlidir.

Aşağıdakılara əsasən hesab edirik ki, icraata qəbul etməmə haqqında qərardad qanunsuz və əsassızdır. Buna görə də həmin qərardad ləğv edilməli və qarşılıqlı iddia ərizəsi icraata qəbul edilməlidir.

Qeyd etmək istəyirik ki, bu iş üzrə aşağıdakı məhkəmə iclasları keçirilib: \_\_\_\_\_\_ -ci il tarixdə məhkəmə hazırlıq iclası keçirilib \_\_\_\_\_\_\_ -ci il tarixə təyin edilmiş ilk məhkəmə baxış iclası cavabdehin nümayəndəsinin təxir ərizəsinə əsasən təxirə salınıb. \_\_\_\_\_\_ -ci il tarixə təxirə salınmış məhkəmə baxış iclası isə iddiaçılar və nümayəndəsi iclasa gəlmədiyi üçün \_\_\_\_\_\_ -ci il tarixə salınıb. \_\_\_\_\_\_ -ci il tarixə təyin edilmiş məhkəmə iclasında hər iki tərəf iştirak etdiyi üçün baxış iclası keçirilib və tərəflər izahat veriblər.

Yuxarıdakı məhkəmə iclaslarının keçirilmə tarixindən göründüyü kimi \_\_\_\_ və \_\_\_\_ -ci il tarixlərdə məhkəmə iclası keçirilməyib və təxirə salınıb.

Qarşılıqlı iddianın verilməsinin iki hüquqi rejimi mövcuddur:

* Cavabdeh ilk iddia ilə birlikdə baxılmaq üçün iddiaçıya qarşılıqlı iddia verməyə haqlıdır. Qarşılıqlı iddia işin baxılmasına başlanana kimi verilməlidir (Mülki Prosessual Məcəllə (MPM), maddə 155.1);
* Məhkəmə baxışı zamanı qarşılıqlı iddia o halda verilə bilər ki, onun verilməsi üçün əsaslar məhkəmə baxışı gedişində əmələ gəlmiş olsun (MPM, maddə 155.2).

Hesab edirik ki, hazırkı iş üzrə qarşılıqlı iddia ərizəsi işin baxılmasına başlanana kimi verilib.

İşə mahiyyəti üzrə baxılması sədrlik edənin məruzəsi ilə başlanır. Bundan sonra sədrlik edən irəli sürülmüş tələblər üzrə tərəflərin və üçüncü şəxslərin mülahizəsini aydınlaşdırır (MPM, maddə 190).

İşdə iştirak edən şəxslərdən hər hansı biri məhkəmə iclasına gəlmədikdə, onlara məhkəmə bildirişi verilməsi haqqında məlumat olmadıqda, işə baxılması təxirə salınır (MPM, maddə 186.2). Əgər işdə iştirak edən şəxslər məhkəmə iclasının vaxtı və yeri haqqında lazımi qaydada xəbərdar ediliblərsə, məhkəmə gəlməməyin səbəblərini üzürlü hesab etdikdə işə baxılmasını təxirə salır (MPM, maddə 186.3).

Yuxarıda qeyd edildiyi kimi işin hallarından göründüyü kimi məhkəmə baxış iclası iki dəfə ( \_\_\_\_\_\_\_\_\_\_ ) təxirə salınıb və buna görə də keçirilməyib. Məhkəmə iclası yalnız hər iki tərəf iştirak etdikdən sonra \_\_\_\_\_ -ci il tarixdə keçirilib və məhkəmə hər iki tərəfin iştirakı işə baxmağa başladı (bax MPM, maddə 190). Bu baxımdan ilk məhkəmə iclası \_\_\_\_\_ -ci il tarixdə keçirildiyindən və işə mahiyyət üzrə baxılmağa başlanan vaxtı cavabdeh qarşılıqlı iddia verməyə haqlı idi.

Buna görə də hesab edirik ki, qarşılıqlı iddia vaxtında, yəni mahiyyət üzrə məhkəmə baxışı başlanana kimi verildiyi üçün məhkəmə onu icraata qəbul etməli idi.

Bundan əlavə, hətta fərz etsək ki (bizim mövqeyimiz belə deyil, amma fərziyyə kimi qəbul edək), qarşılıqlı iddia vaxtında təqdim edilməyib, bununla belə hazırkı iş üzrə qarşılıqlı iddianın verilməsi əsasları mövcuddur və bu əsaslar işin gedişindən (işin hallarından) aydın görünür.

Belə ki, iddiaçılar ümumi paylı mülkiyyətdə olan əmlakın açıq hərrac yolundan satılaraq əldə edilmiş gəlirin tərəflər arasında bölünməsini tələb edirlər (Mülki Məcəllə, maddə 220.6). Cavabdeh isə qarşılıqlı iddiasında iddiaçılara paylarına uyğun olaraq kompensasiya ödənilməklə onların pay hüquqlarına xitam verilməsini tələb edir (Mülki Məcəllə, maddə 220.4). Qarşılıqlı iddianın tələbindən göründüyü kimi cavabdehin qarşılıqlı iddiası iddiaçıların ilkin iddiasını istisna edir və ortadan qaldırır. Bu halda işin gedişində (işin hallarından asılı olaraq) qarşılıqlı iddianın icraata qəbul edilməsi üçün əsaslar meydana çıxıb.

Ona görə də hər bir halda qarşılıqlı iddianın icraata qəbul edilməsi əsasları meydana çıxıb.

Cavabdeh qarşılıqlı iddianın verilməsinin prosessual qaydalarına riayət edib (MPM, maddə 155.3).

Hakim qarşılıqlı iddianı, *inter alia*, qarşılıqlı iddianın təmin edilməsi ilk iddianın tam və ya qismən təmin edilməsini aradan qaldırırsa, qarşılıqlı və ilk iddia arasında qarşılıqlı əlaqə vardırsa və onlara birlikdə baxılması mübahisələrə daha tez və düzgün baxmaqla nəticələnərsə qəbul edir (Mülki Prosessual Məcəllə, maddə 156).

Qeyd olunanlara və AR MPM-nin 267-268-ci maddələrinə əsasən Məhkəmədən

**XAHİŞ EDİRİK:**

* \_\_\_\_\_\_\_\_\_ Məhkəməsinin \_\_\_\_\_ saylı \_\_\_\_\_\_ -ci il tarixli qərardadı ləğv edilsin;
* Cavabdeh \_\_\_\_\_\_\_\_ (adı,soyadı,ata adı) bu iş üzrə qarşılıqlı iddiası icraata qəbul edilsin.

*Qoşma:*

Şikayətin surəti – 1 (bir) nüsxədə.

*İmza:\_\_\_\_\_\_\_\_\_\_\_\_\_\_\_\_\_*

*Tarix:\_\_\_\_\_\_\_\_\_\_\_\_\_\_\_\_\_*